Presuda Općeg suda od 22. lipnja 2022. - Unite the Union/EUIPO – WWRD Ireland (WATERFORD)
(predmet T-739/20)1
„Žig Europske unije – Postupak opoziva – Verbalni Žig Europske unije WATERFORD – Tužba za poništenje – Članak 63. stavak 3. Uredbe (EU) 2017/1001 – Dopuštenost – Žig koji može dovesti javnost u zabludu – Članak 51. stavak 1. točka (c) Uredbe (EZ) br. 207/2009 (koji je postao članak 58. stavak 1. točka (c) Uredbe 2017/1001)”
Jezik postupka: engleski
Stranke
Tužitelj: Unite the Union (London, Ujedinjena Kraljevina) (zastupnici: B. O’Connor i M. Hommé, odvjetnici)
Tuženik: Ured Europske unije za intelektualno vlasništvo (zastupnici: V. Ruzek i D. Hanf, agenti)
Druga stranka u postupku pred žalbenim vijećem EUIPO-a, intervenijent u postupku pred Općim sudom: WWRD Ireland IPCO LLC (Wilmington, Delaware, Sjedinjene Američke Države) (zastupnici: M. Mortelé i B. Lieben, odvjetnici)
Predmet
Svojom tužbom na temelju članka 263. UFEU-a tužitelj traži poništenje i izmjenu odluke drugog žalbenog vijeća Ureda Europske unije za intelektualno vlasništvo (EUIPO) od 25. rujna 2020. (predmet R 2683/2019-2).
Izreka
Tužba se odbija.
Unite the Unionu nalaže se snošenje vlastitih troškova i troškova društva WWRD Ireland IPCO LLC.
Ured Europske unije za intelektualno vlasništvo (EUIPO) snosit će vlastite troškove.
____________
1 SL C 62, 22. 2. 2021.